બીજી બાજુ કેન્દ્રીય પ્રધાન અને આ વિસ્તારના સંસદસભ્ય મહેશ શર્માએ જે જગ્યાએથી ગૌહત્યાની અફવા ફેલાવવામાં આવી હતી તે ગામના મંદિરમાં પંચાયત ભરી હતી. મહેશ શર્માએ જણાવ્યું હતું કે આ હત્યા એક અકસ્માત છે અને હત્યાના આરોપીઓને ન્યાય અપાવવાની વાત કરી હતી. આ ઘટના ૨૯ સપ્ટેમ્બરની છે કે જ્યારે ગૌમાંસની અફવા પર ગામમાં એક ટોળાએ અખલાકને ઢોરમાર મારીને મોતને ઘાટ ઉતારી દીધો હતો અને તેના પુત્રને લોહીલુહાણ કરી નાખ્યો હતો. જે હાલ હોસ્પિટલમાં સારવાર હેઠળ છે.